પોલીસે આતંકવાદીઓને ઠાર માર્યા છે અને દરેક વિસ્તારના દરેક ખૂણે સેના ખડે પગે હાજર છે. શિનજિયાંગ પ્રાંત ચીનનો મુસ્લિમ આબાદીવાળો વિસ્તાર છે. બુધવારે સાંજે થયેલા હુમલાને કારણે ચીનની જાણે ઉંઘ હરામ થઇ ગઇ છે. હોંગકોંગના સાઉથ ચાઇના મોર્નિંગ પોસ્ટના અહેવાલ અનુસાર જે ત્રણ વ્યક્તિઓએ મળીને આ હુમલો કર્યો હતો, એમને ગોળી મારી દેવામાં આવી છે અને આને આતંકી હુમલાનું નામ આપવામાં આવ્યું છે. આ ઘટના બાદ ચીનમાં હાઇ લેવલ એલર્ટ જાહેર કરવામાં આવ્યો છે. સરકાર તરફથી હજુ આ વ્યક્તિઓની ઓળખ જાહેર કરવામાં નથી આવી. એક હોટલ મેનેજર અનુસાર, હુમલા બાદ તે હજુ સુધી ભયભીત છે અને તેણે આ પહેલાં પિશાનમાં આવો હુમલો ક્યારેય નથી જોયો.